google/wiki40b huggingface dataset:
कैथरीन (इग्लैंड की महारानी)

कैथरीन (27 अक्टूबर 1401 – 3 जनवरी 1437) सन् १४२० से १४२२ तक इंग्लैण्ड की रानी थी। वह फ्रांस के चार्ल्स षष्ट की पुत्री तथा इंग्लैण्ड के हेनरी पंचम की पत्नी थी। उसकी बड़ी बहन इसाबेला १३९६ से १३९९ तक इंग्लैण्ड की महारानी थी।

परिचय

हेनरी पंचम जब प्रिंस ऑव वेल्स के रूप में युवराज थे, उन दिनों हेनरी चतुर्थ ने उनका विवाह इसकी दो बड़ी बहनों से करना चाहा पर जब वह संभव न हो सका तब १४१३ ई. में इससे विवाह की चर्चा चली। इसी बीच हेनरी पंचम स्वयं राजा हो गए। तब उन्होंने विवाह प्रस्ताव के साथ साथ दहेज के रूप में भारी रकम तथा नारमंडी और फ्रांस के कतिपय प्रदेशों के लौटाए जाने की माँग की जिसे फ्रांस नरेश ने स्वीकार नहीं किया। फलत: दोनों देशों के बीच युद्ध छिड़ गया। २ जून १४२० को संधि होने पर हेनरी के साथ कैथरीन का विवाह संपन्न हुआ और उसने एक पुत्र को जन्म दिया जो हेनरी षष्ठ के नाम से शासक हुआ। अगस्त, १४२२ ई. में हेनरी पंचम की मृत्यु के बाद पार्लमेंट के विरोध के बावजूद उसने ओवेन ट्यूडर से विवाह कर लिया। १४३६ ई. में जब ट्यूडर बंदी कर लिया गया तो कैथरीन बर्मांडसे में मठ में चली गई। वहीं ३ जनवरी,१४३७ ई. को उसकी मृत्यु हुई। ट्यूडर से कैथरीन को तीन बच्चे हुए जिनमें ज्येष्ठ एडमंड, रिचमंड के अर्ल हुए और वे हेनरी सप्तक के पिता थे।
जानकी बल्लभ पटनायक

पूर्व जीवन

उनका जन्म रामेश्वर, पुरी जिले में ३ जनवरी १९२७ को हुआ। उन्होंने खुर्द हाई स्कूल से अपनी विद्यालयी शिक्षा पूर्ण की और उत्कल विश्वविद्यालय से १९४७ में संस्कृत में स्नातक और १९४९ में राजनीति विज्ञान में काशी हिन्दू विश्वविद्यालय से स्नातकोत्तर की शिक्षा पूर्ण की।

राजनीतिक जीवन

उन्हें १९८० में राज्य सारकार में पर्यटन, नागरिक उड्डयन और श्रम मंत्री बनाया गया। १९८० से १९८१ और पुनः १९९५ से १९९९ तक वो ओडिशा के मुख्यमंत्री रहे।

विवाद

वो कथित तौर पर अंजना मिश्रा बलात्कार मामले में शामिल थे।
ओंके ओबव्वा

ओंके ओबव्वा, (18 वीं शताब्दी) (कन्नड़: ಓಬವ್ವ) एक महिला थी, जिसने हैदर अली की सेना से, अकेले मूसल (ओंके) के साथ भारत के कर्नाटक राज्य के चित्रदुर्ग में लड़ाई लड़ी थी। उनका पति चित्रदुर्ग के चट्टानी किले में एक प्रहरी था। कर्नाटक राज्य में, अब्बक्का रानी, केलदी चेन्नम्मा और कित्तूर चेन्नम्मा के साथ- साथ ओबव्वा भी महिला योद्धाओं और देशभक्तों के रूप में जानी जाती है।

ओबव्वा का साहस

मदकरी नायक के शासनकाल के दौरान, चित्रदुर्ग शहर को हैदर अली (1754-1779) के सैनिकों द्वारा घेर लिया गया था। किले को चारों ओर से हैदर अली की फौजों ने घेर रखा था और जीतने के कोई ख़ास विकल्प नहीं दिख रहे थे। लेकिन किला बंद कर के अन्दर बैठे सिपाहियों पर सीधा हमला करने का कोई उपाय भी नहीं था। तभी उन्हें चट्टानों में एक छेद के माध्यम से चित्रदुर्ग किले में प्रवेश करने वाला एक व्यक्ति दिखा, और हैदर अली ने उस छेद के माध्यम से अपने सैनिकों को अन्दर भेजने की योजना बनाई। उस वक्त वहाँ कहले मुड्डा हनुमा नाम का एक प्रहरी पहरा दे रहा था। वह अपने घर दोपहर का भोजन करने चला गया। उसके भोजन के दौरान, उसकी पत्नी ओबव्वा तालाब से पानी लेने चली गई, जो पहाड़ी के आधे हिस्से में चट्टानों में छेद के पास था। उसने देखा कि हमलावर सैनिक छेद के माध्यम से किले में प्रवेश करने की कोशिश कर रहे हैं। वह सैनिकों को मारने के लिए ओंके या मूसल (धान को कुटने के लिये एक लकड़ी का लंबा डंडा) लेकर छेद के पास खड़ी हो गई। चूकिं छेद काफी छोटा था, जिसमें से एक-एक करके ही आया जा सकता था। जैसे ही कोई सैनिक उस छेद से अन्दर आता, ओबव्वा उसके सिर पर जोर से प्रहार करती, साथ ही साथ वह सैनिकों के शव को एक ओर करती जाती ताकि बाकी सैनिकों को संदेह न हो। पानी लाने में देर होता देख, ओबाव्वा का पति मुड्डा हनुमा वहां पहुंचा, और ओबव्वा को खून से सने हुए मूसल और उसके आस-पास दुश्मन सैनिकों के कई शवों को देखकर हैरान रह गया। बाद में, उसी दिन, ओबव्वा या तो सदमे से या दुश्मन सैनिकों द्वारा मृत पाई गई थी। वह होलायस (चौलावादी) समुदाय से थी। हालांकि उसके इस बहादुर प्रयास ने उस समय किले को बचा लिया, लेकिन 1779 के दौरान मादकरी, हैदर अली द्वारा हमले का विरोध नहीं कर सके, और चित्रदुर्ग के किलें में हैदर अली का कब्ज़ा हो गया था।

विरासत

उन्हें कन्नड़ महिला गौरव का प्रतीक माना जाता है। वह छेद जिसके माध्यम से हैदर अली के सैनिक अन्दर आने का प्रयास किया था, उसे ओंके ओबव्वा किंडी (किंडी = छेद) या ओंके किंडी कहा जाता है। पुत्तन्ना कनागल द्वारा निर्देशित नागरहुव चित्र के एक प्रसिद्ध गीत-अनुक्रम में उनके प्रसिद्ध प्रयास को दर्शाया गया है। चित्रदुर्ग में खेल स्टेडियम का नाम उनके नाम पर - "वीर वनीथे ओंके स्टेडियम",  रखा गया है, और चित्रदुर्ग में जिला आयुक्त कार्यालय के सामने अशोक गुडीगर द्वारा निर्मित उनकी प्रतिमा को स्थापित किया गया है।
प्रत्युषा बनर्जी

प्रारंभिक जीवन

इनका जन्म 10 अगस्त 1991 में जमशेदपुर, झारखंड में हुआ था।बाद में टीवी और फिल्मों में काम करने के लिए ये मुंबई आ गयीं। इनके पिता का नाम शंकर और माँ का नाम सोम्या बनर्जी है।

व्यक्तिगत जीवन

प्रत्युषा की अप्रैल 2015 में निर्माता विकास गुप्ता के साथ डेटिंग करने की अफवाह आई थी। हालांकि, अगस्त 2015 में यह बताया गया है कि बनर्जी ने व्यापारी मकरंद मल्होत्रा के साथ उसके संबंध टूटने के बाद अभिनेता और निर्माता राहुल राज सिंह से डेटिंग करना शुरू कर दिया है।

मृत्यु

1 अप्रैल 2016 को इन्होंने फांसी लगा कर आत्महत्या कर ली।
इन्हें अत्यंत गंभीर अवस्था में अस्पताल में भर्ती कराया गया। कोकिलाबेन अस्पताल में इनकी मौत की पुष्टि कर दी गयी। प्रत्यूषा ने अपने कमरे में ही रस्सी से खुद को लटका लिया। प्रत्यूषा मात्र 24 साल की थीं। राहुल राज सिंह से प्रत्यूषा की शादी होने वाली थी। इन दोनों ने ही एक रियालिटी शो पावर कपल में भी हिस्सा लिया था।
करीब 12 घंटे बाद उनके ब्वॉयफ्रेंड राहुल राज ने मुंबई पुलिस के पास बयान दर्ज़ कराया। राहुल ने कहा, मैं डर गया था। इसलिए पुलिस को इन्फॉर्म नहीं किया।"
प्रत्यूषा एक महीने से तनाव में थीं। विक्रम भट्ट ने उन्हें फिल्म ऑफर की थी पर वह फिल्म बन नहीं सकी। जनवरी 2016 में प्रत्यूषा का पुलिस से झगड़ा हुआ था। प्रत्यूषा ने पुलिस और बैंक वालों पर मारपीट व छेड़छाड़ का आरोप लगाया था। केस भी दर्ज कराया था। इसके बाद वे कांदिवली फ्लैट छोड़कर गोरेगांव लिंक रोड की हार्मोनी बिल्डिंग में शिफ्ट हो गई थीं।
पोस्टमॉर्टम में इनके गर्भाशय में सफेद रंग का गाढ़ा तरल पाया गया, जो गर्भकाल के शुरुआती समय की तरफ इशारा करता है। सर्जन डॉ एसएम पाटिल ने इसकी पुष्टि की। तरल को स्टोर कर के, हिस्टोपैथोलॉजी टेस्ट के लिए भेजा गया।
इनका अंतिम संस्कार 2 अप्रैल को मुंबई में कर दिया गया।
२४७० ईसा पूर्व

२४७० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४७० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मैक्सवेल मोंटेस

मैक्सवेल मोंटेस (Maxwell Montes), शुक्र ग्रह पर इश्तार टेरा में स्थित एक पर्वतीय क्षेत्र है। यह ग्रह की सबसे ऊंची चोटी (11 किमी ऊंचाई) को सम्मिलित करता है। इसका नामकरण स्कॉटीश भौतिकविद् जेम्स क्लैर्क मैक्सवेल (1831-1879) पर हुआ है।
गुरदीप कोहली

जीवन

गुरदीप कोहली का जन्म एक सिख परिवार में हुआ था। 
कुछ साल टेलीविजन पर काम करने के बाद उन्होंने धारावाहिक संजीवनी के अपने सहकर्मी अर्जुन पुंज के साथ 10 दिसम्बर 2006 को विवाह कर लिया। गुरदीप ने 24 मार्च 2010 को अपनी पुत्री मेहर को जन्म दिया।

व्यवसाय

गुरदीप कोहली ने अपने टेलीविजन जीवन की शुरुआत विज्ञापन फिल्मों से की। उन्होंने अपना सबसे महत्वपूर्ण अभिनय स्टार प्लस के धारावाहिक संजीवनी में किया। बाद में उन्होंने ज़ी टीवी के धारावाहिक सिंदूर तेरे नाम का में काम किया। अपने पति अर्जुन पुंज के साथ वे स्टार वन के कार्यक्रम नच बलिए 2 का भी हिस्सा बनी। इन्होंने ज़ी खाना खजाना पर अपने व्यंजनात्मक कार्यक्रम भी प्रस्तुत लिए। स्टार प्लस के प्रसिद्ध धारावाहिक दीया और बाती हम में इन्होंने एक खलनायिका की महत्वपूर्ण भूमिका निभाई। 
गुरदीप ने अपने फिल्मी जीवन की शुरुआत प्रभु देवा निर्देशित बॉलीवुड फिल्म राउडी राठौर से की। अब गुरदीप सोनी टीवी के धारावाहिक दिल की बातें दिल ही जाने में अभिनय कर रही है।
पडरौना रेलवे स्टेशन

रेलवे स्टेशन

पडरौना रेलवे स्टेशन समुद्र तल से 89 मीटर (292 फीट) की ऊंचाई पर है और इसका स्टेशन कोड "POU" है। कई विशेष ट्रेनें पडरौना से गुजरती है, जिनमें प्रमुख हैं: 05008 हावड़ा-रामनगर,  05115 छपरा-आनंद विहार वाया तमुखी रोड; पडरौना; गोरखपुर जं और 05717 कटिहार-जालंधर एक्सप्रेस वाया पडरौना; कप्तानगंज जं। आगामी रेल बजट में और भी कई ट्रेनों की घोषणा किये जाने की उम्मीद है। कुशीनगर का जिला मुख्यालय होने के कारण पडरौना रेलवे स्टेशन एक महत्वपूर्ण रेलवे स्टेशन है।

इतिहास

बंगाल और उत्तर पश्चिम रेलवे ने 1907 में सिवान से कप्तानगंज के लिए 79 मील (127 कि॰मी॰) लंबी और 1,000 मिमी1,000 मि.मी. (3 फीट 3⅜ इंच) चौड़ी मीटर गेज लाइन का निर्माण किया।
इस लाइन के कप्तानगंज-थावे भाग को 2011 में 1676 में मिमी1,676 मि॰मी॰ (5 फीट 6 इंच) चौड़ी ब्रॉड गेज लाइन में परिवर्तित किया गया।

यात्र

पडरौना रेलवे स्टेशन से हर दिन लगभग 18,000 यात्री गुजरते है।
नमाज़ ए-जनाज़ा

नमाज़ ए-जनाज़ा या सलात अल-जनाज़ा (अरबी: صلاة الجنازة) इस्लामिक अंतिम संस्कार प्रार्थना है; इस्लामिक अंतिम संस्कार का एक हिस्सा। मृतक और सभी मृत मुसलमानों के लिए क्षमा मांगने के लिए प्रार्थना मण्डली में की जाती है सलात अल-जनाज़ह मुसलमानों (फ़र्ज़ अल-किफाया) पर सामूहिक दायित्व है, यदि कुछ मुसलमान इसे करने की ज़िम्मेदारी लेते हैं, तो दायित्व पूरा हो जाता है, लेकिन अगर कोई भी इसे पूरा नहीं करता, तो सभी मुसलमान जवाबदेह होंगे।
हनफ़ी और मालिकी मज़हब में आम तौर पर ग़ायबाना नमाज़-ए-जनाज़ा की अनुमति नहीं है' तो हंबली मज़हब में अनुमति दी जाती है, और शाफ़ई मज़हब में सिफारिश की जाती है।
देवापि

देवापि पुरुवंशी प्रतीप के ज्येष्ठ पुत्र जो परम धर्मपरायण थे। अपने तपोबल से ब्राह्मण्य प्राप्त किया और कहा जाता है कि ये अब भी योगी वेश में सुमेरु पर्वत के निकट रहते हैं। कलियुग की समाप्ति पर ये फिर सतयुग में चंद्रवंश की स्थापना करेंगे। इनके छोटे भाई को गद्दी दी गई तो राज्य में १२ वर्ष की अनावृष्टि हुई। देवापि उस समय तपस्या में लगे थे और ब्राह्मणों के कहने पर जब इन्हें राज्य सौंपा गया तो छोटे भाई शंतनु से कहकर इन्होंने यज्ञ कराया और स्वयं उनके पुरोहित बने। ऐसा करने पर खूब वर्षा हुई।
(२) 'देवापि' नाम के एक और भी राजा महाभारतकाल में हुए थे जो पांडवों के पक्ष में लड़े थे।
दक्षिणपन्थी राजनीति

राजनीति में दक्षिणपंथी राजनीति (right-wing politics या rightist politics ) उस पक्ष या विचारधारा को कहते हैं जो सामाजिक स्तरीकरण या सामाजिक असमता को अपरिहार्य, प्राकृतिक, सामान्य या आवश्यक मानते हैं, दक्षिणपंथी विचारधारा के लोग ज्यादातर राष्ट्रवादी होते हैं। वामपंथी विचारकों का मत है कि दक्षिणपंथी लोग समाज पारम्परिक व्यवस्था को कायम रखना चाहते हैं। आम तौर से इस पक्ष के समर्थक समाज की ऐतिहासिक भाषा, जातियता, अर्थ-व्यवस्था और धार्मिक पहचान को बानाए रखने की चेष्टा करते हैं। पारम्परिक समाजों में अक्सर लोगों में वर्गीकरण और श्रेणीकरण होता है और दाईं राजनीति में प्राकृतिक नियम की दलील देकर ऐसे वर्गीकरणों को जारी रखने का समर्थन किया जाता है। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्तात झ़ेनेराल (Estates General) नामक संसद में सम्राट को हटाकर गणतंत्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में पूँजीवाद से सम्बंधित विचारधाराओं को अक्सर दाईं राजनीति में डाला जाता है।। एक समय ऐसा भी था जब वामपंथ को मानने वालों में सिर्फ बुद्धिजीवी लोग थे।
रूपसा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

रूपसा उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
वृषभ

बृषभ (बैल) चतुष्पदी पशु है। भूतभावन भगवान शिव की सवारी के रूप में जाना जाता है। नंदी रूप में सव्यं शिवावतार बृषभ का उल्लेख शिव पुराण में मिलता है।
फ़ोनीशिया

फ़ोनीशिया मध्य-पूर्व के उर्वर अर्धचंद्र के पश्चिमी भाग में भूमध्य सागर के तट के साथ-साथ स्थित एक प्राचीन सभ्यता थी। समुद्री व्यापार के ज़रिये यह 1550 से 300 ईसा-पूर्व के काल में भूमध्य सागर के दूर​-दराज़ इलाक़ों में फैल ग​ई। उन्हें प्राचीन यूनानी और रोमन लोग "जमुनी-रंग के व्यापारी" कहा करते थे क्योंकि रंगरेज़ी में इस्तेमाल होने वाले म्यूरक्स घोंघे से बनाए जाने वाले जामुनी रंग केवल इन्ही से मिला करता था। इन्होने जिस अक्षरमाला का इजाद किया उसपर विश्व की सारी प्रमुख अक्षरमालाएँ आधारित हैं। कई भाषावैज्ञानिकों का मानना है कि देवनागरी-सहित भारत की सभी वर्णमालाएँ इसी फ़ोनीशियाई वर्णमाला की संताने हैं।
ज्येष्ठ शुक्ल एकादशी

ज्येष्ठ शुक्ल एकादशी भारतीय पंचांग  के अनुसार तृतीय माह की ग्यारहवी तिथि है, वर्षान्त में अभी २८९ तिथियाँ अवशिष्ट हैं।
नाओतो कान

जापान के प्रधानमंत्री युकियो हातोयामा के पश्चात बने जापान के प्रधानमंत्री। वे युकियो हातोयामा के मंत्रिमंडल में उप-प्रधानमंत्री तथा वित्त मंत्री थे। 
जापान के डेमोक्रेटिक पार्टी ने युकियो हातोयामा के प्रधानमंत्री पद से त्यागपत्र देने के बाद ४ जून को उन्हें अपना नेता चुना था।
रंजीत रंजन

रंजीत रंजन भारत के चौदहवीं लोकसभा के सदस्य हैं वे बिहार के सुपौल लोकसभा क्षेत्र से चुनकर आये हैं एवं संसद में भारतीय राष्ट्रीय कांग्रेस के प्रतिनिधि हैं।
बिस्मथ(III) टेल्यूराइड

बिस्मथ (III) टेल्यूराइड एक अकार्बनिक यौगिक है।
गत

गत के दो अर्थ हैं : (१) गुज़रा समय (२) हालत - विशेष रूप से ख़राब
नैनीताल तहसील

जनसांख्यिकी

तहसील के अधिकार क्षेत्र में कुल २३४ गाँव आते हैं, और २०११ की जनगणना के अनुसार इसकी जनसंख्या १,५०,३८९ है।
कलमी शाक

अन्य भाषाओं में नाम

संस्कृत -- कलम्ब, शाकनाड़िका शतपर्वा, कलम्बी
मराठी -- नालीची भाजी, कलम्बी भाजी
बंगाली -- कोलमीशाक
लैटिन -- इपोमिया एक्वाटिका
Santali -- Kuṛmbi aṛaḱ
बशर अल-असद

बशर अल-असद सीरिया के राष्ट्रपति है और वे बाथ सोशलिस्ट पार्टी के क्षेत्रीय सचिव भी है। उनके पिता अल असद हाफेज़ ने 29 साल तक सीरया पर शासन किया था। अल - असद 2000 में निर्वाचित किए गये थे (२००७ में पुन: निर्वाचित)।

प्रारंभिक जीवन

बशर अल - असद का जन्म दमिश्क में 11 सितम्बर 1965 को हुआ था। 17 जुलाई 2000 को सीरिया के राष्ट्पति नियक्त किया गया था। वह सीरिया के सशस्त्र बलों के कमांडर-इन-चीफ हैं, सत्तारूढ़ अरब सोशलिस्ट बाथ पार्टी के जनरल सेक्रेटरी और सीरिया में पार्टी की शाखा के क्षेत्रीय सचिव हैं। वह हेफ़ेज़ अल असद का पुत्र हैं, जो 1971 से 2000 ईस्बी तक सीरिया के राष्ट्रपति रहे था।
शंकरदेव कलाक्षेत्र

शंकरदेव कलाक्षेत्र असम का सांस्कृतिक संग्रहालय है। यह गुवाहाटी शहर के पंजाबाड़ी क्षेत्र में स्थित है। यह एक ही परिसर में पूरे पूर्वोत्तर क्षेत्र को दर्शाते हुए एक कला और सांस्कृतिक संग्रहालय है। यहॉ बच्चों के लिए एक सुंदर पार्क है। परिसर के अंदर दर्शनीय बनाने के लिए जल्दी ही एक ऊंचा सरर्कुलर रेल बनाया जाएगा।
यह गुवाहाटी का प्रमुख पर्यटन स्थल भी है। इसे असम की संस्कृति और जीवन को दर्शाने के लिए बनवाया गया है। असम के लोगों को संगठित करने वाले, महान वैष्णव भक्त कवि, सन्त एवं नाटककार श्रीमंत शंकरदेव के नाम पर इस कलाक्षेत्र का नाम रखा गया। यहां विविध कला परिसर हैं। 2000 लोगों की क्षमता वाला यहां के ओपन एयर थियेटर में सांस्कृतिक पर्व और नृत्य आयोजित होते रहते हैं। यहां का साहित्य और ललित कला भवन भी खासे लोकप्रिय हैं।
इसका निर्माण सन् १९९० के दशक में किया गया था।
चिन्ह (औपचारिक)

तार्किक चिन्ह (logical symbol) तर्कशास्त्र की एक बुनियादी अवधारणा है। यह वे टोकन होते हैं जिनके द्वारा किसी औपचारिक भाषा में अवधारणाओं को अभिव्यक्त करा जाता है।
बहनोई

स्वयं से छोटी बहन के पति को बहनोई कहा जाता है। भारतीय समाज में बहनोई एक बहुत सम्मानजनक स्थिति रखता है।
२६३३ ईसा पूर्व

२६३३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६३३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सोनम कपूर

निजी ज़िंदगी

सोनम कपूर, अनिल कपूर और सुनीता कपूर की बेटी, एवं फिल्म निर्माता सुरिन्द्र कपूर की पोती हैं। वह निर्माता बोनी कपूर, अभिनेता संजय कपूर और संदीप मारवाह की भतीजी हैं। सोनम कपूर तीनों बच्चों में सबसे बड़ी हैं, अन्य बहन हृया और भाई हर्षवर्धन हैं।
उसने यूनिर्वसिटी ऑफ़ ईस्ट लंडन में अध्ययन किया और फिर यूनाईटेड वर्ल्ड कॉलेज ऑफ़ साउथ ईस्ट एशिया में इंटरनेशनल बैकालौरेट (अंतर्राष्ट्रीय स्नातक की डिग्री) पाने के लिये दाखिला लिया। कपूर ने बाद में मुंबई विश्वविद्यालय से राजनीतिक विज्ञान और अर्थशास्त्र के साथ स्नातक की उपाधि प्राप्त की। वह अंग्रेजी, हिन्दी और पंजाबी भाषा में सुवक्ता हैं। उन्होंने भारतीय शास्त्रीय और लैटिन नृत्यों में प्रशिक्षण प्राप्त किया है।
उसने अपने लम्बे समय के बॉयफ़्रेन्ड आनन्द अहजा से २०१८ में शादी की है।

कैरियर

एक अभिनेत्री के रूप में अपने कैरियर को शुरू करने से पहले, सोनम कपूर ने संजय लीला भंसाली के साथ एक सहायक के रूप में काम किया और उनकी फिल्म ब्लैक (2005) के निर्माण के दौरान उन्हें सहायता प्रदान की। उन्होंने भंसाली की फिल्म सांवरिया (2007) से एक नये कलाकार रणबीर कपूर के साथ अभिनय की शुरुआत की, जो बॉक्स ऑफिस पर विफल रही।  उनके काम की अच्छी समीक्षा हुई और सब आलोचकों ने उनकी सराहना की। 
2009 में, कपूर ने राकेश ओमप्रकाश मेहरा की फिल्म दिल्ली-6 में अभिषेक बच्चन के साथ काम किया। इस फिल्म की मिश्रित समीक्षाएं आलोचकों द्वारा की गईं लेकिन उनके काम की अत्यधिक प्रशंसा की गई। समीक्षक राजीव मसन्द ने टिप्पणी की, "सोनम कपूर दिल्ली 6 में मस्त हैं। वह एक बेजोड़, स्वाभाविक और बेरोक कलाकार हैं, क्या यह भी एक पारंपरिक महिला का नेतृत्व नहीं है". सोनम कपूर ने हाल ही में डेविड धवन की कॉमेडी फिल्म "कम ऑन पप्पू"  पर हस्ताक्षर किया हैं जिसमें उनकी जोड़ी अक्षय कुमार के साथ है।
हेनरी (इकाई)

हेनरी (चिन्ह: H) प्रेरकत्व की SI इकाई है. इसे अमरीकी वैज्ञानिक जोसफ हेनरी (1797-1878) के नाम पर रखा है. इन्होंने विद्युतचुम्बकीय प्रेरकत्व की खोज की थी, तभी जब इसी की खोज माइकल फैराडे (1791-1867) ने इंगलैंड में की थी। निर्वात की चुम्बकीय पारगम्यता है 4π×10⁻⁷ H/m (हेनरी प्रति मीटर).
2002 आर सी ए प्रतियोगिता

पुरुष एकल

ग्रेग रुसेदस्की ने  फेलिक्स मैनटिला को 6-7, 6-4, 6-4 से हराया।

पुरुष युगल

मार्क नोल्स /  डेनियल नैस्टर ने  महेश भूपति /  मैक्स मिरन्यी को 4-6, 7-6, 6-4 से हराया।
स्वर्ण मंदिर मेल

फ्रंटियर मेल जिसे अब स्वर्ण मंदिर मेल के नाम से जाना जाता है, भारत की सबसे पुरानी रेलगाड़ियों में से एक है, जिसका परिचालन आज तक किया जा रहा है।
अपने शुरुआती दौर में, फ्रंटियर मेल बंबई (अब मुंबई) को पेशावर से जोड़ती थी जो कि अविभाजित भारत के पश्चिमोत्तर सीमांत प्रांत में स्थित था और इसी से इसका नाम फ्रंटियर (सीमांत) पड़ा था। इस रेलगाड़ी का जिक्र हिंदी फिल्म नेताजी सुभाष चंद्र बोस: द फॉरगॉटन हीरो में किया गया है: कहते हैं कि नेताजी 1944 में फ्रंटियर मेल से पेशावर गये थे और वहाँ से अफगानिस्तान के काबुल को चले गये थे। भारत के विभाजन के बाद, फ्रंटियर मेल मुंबई और अमृतसर के बीच चलने लगी जो इस रेलमार्ग पर भारत का अंतिम शहर है। 1996 में इसका नाम बदलकर सिखों के पवित्रतम स्थल स्वर्ण मंदिर के नाम पर स्वर्ण मंदिर मेल (12903UP/12904DN) कर दिया गया।

इतिहास

फ्रंटियर मेल भूतपूर्व रेल सेवा बॉम्बे, बरोडा एण्ड सेंट्रल इंडिया रेलवे, की सोच का परिणाम थी और उसने इसे अपनी कट्टर प्रतिद्वंदी कंपनी ग्रेट इंडियन पेनिनसुला रेलवे को उसकी रेलगाड़ी पंजाब मेल का जबाव देने के लिए शुरु किया था। फ्रंटियर मेल अपनी पहली यात्रा पर 1 सितम्बर 1928 को रवाना हुयी थी। जब इसे पहली बार शुरु किया गया था, तो यह रेलगाड़ी मुंबई के बल्लार्ड पियर मोल स्टेशन, से पेशावर के बीच चलती थी। जब बल्लार्ड पियर स्टेशन को बंद किया गया तो इसका आरंभिक स्टेशन कोलाबा, मुंबई कर दिया गया। आज पेशावर पाकिस्तान के पश्चिमी क्षेत्र में स्थित है। बल्लार्ड पियर मोल स्टेशन, यूरोप से पी एंड ओ स्टीमर द्वारा आयी डाक का लदान स्टेशन भी था। यह जानना अपने आप में काफी दिलचस्प है कि जब रेलगाड़ी बल्लार्ड पियर मोल स्टेशन से रवाना होती थी तो यह पहले बॉम्बे पोर्ट ट्रस्ट रेलवे और फिर ग्रेट इंडियन पेनिनसुला रेलवे की पटरियों से कुछ सफर तय करने के बाद ही अंततः बॉम्बे, बरोडा एण्ड सेंट्रल इंडिया रेलवे की पटरियों पर आती थी।
जहाँ पंजाब मेल मुंबई से पेशावर जाने में कई दिन लगाती थी वहीं फ्रंटियर मेल सिर्फ 72 घंटे में पेशावर पहुँचती थी। फ्रंटियर मेल को यात्रियों और डाक को मुंबई से दिल्ली ले जाने के लिए शुरु किया गया था और उसके बाद नॉर्थ वेस्टर्न रेलवे के सहयोग पेशावर तक जाती थी, रास्ते में यह पंजाब, लाहौर और रावलपिंडी (जो कि कश्मीर जाने वालों के लिए आखिरी रेलवे स्टेशन था)। मुंबई और दिल्ली के बीच रेलगाड़ी लगभग 1393 किमी की दूरी तय करती थी जबकि मुंबई से पेशावर के बीच की दूरी 2335 किमी थी। यह रेलगाड़ी एक लंबे समय तक भारत की सबसे तेज चलने वाली रेलगाड़ी बनी रही। 1930 में, लंदन के द टाइम्स ने इसे "ब्रिटिश साम्राज्य के भीतर चलने वाली एक्सप्रेस गाड़ियों में से सबसे प्रसिद्ध रेलगाड़ी बताया।"
सितंबर और दिसंबर के बीच शरद ऋतु के महीनों के दौरान, रेलगाड़ी बल्लार्ड पियर मोल स्टेशन से रवाना होती थी ताकि स्टीमर द्वारा भारत आने वाले अंग्रेज आसानी से इस रेलगाड़ी की यात्रा कर सकें।
विभेदक मनोविज्ञान

विभेदक निदान

नैदानिक ​​मनोविज्ञान में विभेदक निदान, एक साथ कई निदान करने की संभावना का आकलन करने के लिए एक प्रक्रियात्मक विधि है।
अमर प्रेम (1972 फ़िल्म)

संक्षेप

पुष्पा (शर्मिला टैगोर) को उसके पति और उसकी नई पत्नी ने घर से निकाल दिया। जब वह घर छोड़ने से इनकार करती है, तो उसका पति उसे पीटता है और उसे बाहर फेंक देता है। वह मदद के लिए अपनी माँ के पास जाती है, लेकिन उसकी माँ भी उसका परित्याग कर देती है। जब वह आत्महत्या करने की कोशिश करती है, तो उसे उसके गाँव के आदमी, नेपाल बाबू (मदन पुरी) द्वारा कलकत्ता के एक वेश्यालय में बेच दिया जाता है। वेश्यालय में उसके पहले दिन पर, एक व्यवसायी आनन्द बाबू (राजेश खन्ना), उसकी गायकी से आकर्षित होते हैं। आनन्द बाबू शादीशुदा तो है लेकिन अकेलेपन में है और वह उसका नियमित आगंतुक बन जाता है।
बाद में, अपने परिवार के साथ एक विधुर आदमी, पुष्पा के गाँव का ही, उसके स्थान के करीब के घर में आ जाता है। नए पड़ोसी का बेटा, नंदू को घर पर कोई प्यार नहीं मिलता है, क्योंकि उसके पिता हर समय काम करते हैं और उसकी सौतेली माँ (बिन्दू) उसकी परवाह नहीं करती है। नंदू के पिता (सुजीत कुमार) पुष्पा के नए जीवन के बारे में जान जाते हैं और उसे उसके और उसके परिवार के साथ बातचीत करने से मना करते हैं क्योंकि वह डरता है कि लोग क्या कहेंगे। हालाँकि, पुष्पा नंदू को अपना बेटा मानने लगती है जब उसे पता चलता है कि उसके साथ घर पर बदसलूकी की जाती है और वह अक्सर भूखा रह जाता है। नंदू भी पुष्पा से प्यार करने लगता है और उसे अपनी माँ मानने लगता है।
नक्शा

कहानी

नौजवान विक्की मल्होत्रा (विवेक ओबेरॉय) अपनी मां (नवनी परिहार) के साथ रहता है। उत्तराखंड की पहाड़ियों में अपने दिवंगत पति के पुराने बंगले के बारे में एक वकील ने अपनी मां से बात की। विक्की बंगले में पहुंचता है और एक तस्वीर के पीछे एक गुप्त कैश निकालता है। और कैश में एक नक्शे की प्रतिकृति निहित है, जो उसके पिता द्वारा बनाई गई थी, जिसे एक बार खजाने के रहस्य को उजागर करते हुए मार दिया गया था। आखिरकार उसके पिता के कुछ हत्यारों ने विक्की को खोज लिया और उसका अपहरण कर लिया। इस बीच, विक्की की माँ अपने पति की पहली पत्नी (सुहासिनी मुले) से मिलने जाती है। इस पत्नी द्वारा उसके पति के बेटे, वीर मल्होत्रा (सनी देओल), उत्तराखंड में एक वन अधिकारी हैं। वीर विक्की का सौतेला भाई है। विक्की की माँ ने वीर की माँ से अनुरोध किया कि वह विक्की को खोजने और उसे वापस लाने में वीर की सहायता ले। जबकि ठग विक्की को बाली ले आते हैं। जब बाली विक्की को मार डालने वाला होता है, तो वीर वहां पहुंचता है और विक्की को बचाता है। किसी भी कीमत पर नक्शा प्राप्त करने के लिए दृढ़ संकल्प, बाली के लोग वीर और विक्की का पीछा करते हैं: पीछा उन्हें उत्तराखंड के घने जंगलों से होते हुए हिमालय की तलहटी तक ले जाता है। वे रिया (समीरा रेड्डी) को रिवर राफ्टिंग दुर्घटना से बचाते हैं। बाली और उसके लोग वीर और विक्की को पकड़ते हैं, और प्यादों का वध करते हैं। बाली ने खुलासा किया कि मानचित्र एक शक्तिशाली उपकरण के स्थान का वर्णन करता है: पौराणिक योद्धा कर्ण (महाभारत के) के कवच और कान के छल्ले। यह कवच पहनने वाले को अजेय और सभी शक्तिशाली बना देगा। वीर और विक्की बच जाते हैं। वे अंतिम गंतव्य पर पहुंचते हैं, केवल यह पता लगाने के लिए कि बाली ने उन्हें पीटा है। दैवीय शक्ति से संपन्न, दुष्ट बाली उन्हें आसानी से काबू कर लेता है और उन्हें मारने के लिए तैयार करता है। वीर और विक्की दोष का दोहन करते हैं (कि कवच को अपनी शक्तियों के लिए सूर्य के प्रकाश की आवश्यकता होती है, जो सूर्यास्त के समय खो जाते हैं। पौराणिक तथ्य के आधार पर कि सूर्य देवता कर्ण के पिता हैं) बाली को हराकर और कवच को पुनर्स्थापित करते हैं। इससे पहले कि वह दुर्घटनाग्रस्त हो जाए, वे समय से पहले ही मंदिर से भाग जाते हैं, इस तरह इसे हमेशा के लिए बंद कर देते हैं।

साउंडट्रैक

संगीत प्रीतम ने तैयार किया था। गाने के बोल समीर द्वारा लिखे गए गीत 'यू एन आई' के अलावा थे जिसे मयूर पुरी ने लिखा था। 24 जुलाई 2006 को सारेगामा द्वारा 11 गानों से संबंधित एल्बम रिलीज़ किया गया था।